Beneficis del Pilates durant l’embaràs\nMoltes dones quan es queden embarassades opten per deixar de costat tota activitat física, en part per por de què pugui afectar negativament el bebè. No obstant això, l’activitat física moderada durant l’embaràs pot ser molt beneficiosa tant per a la mare com per al nen, sempre que sigui guiada per professionals amb experiència per a treballar de forma segura.\nEl Pilates és una de les disciplines que millor ens poden venir en aquest moment: el control corporal i de la respiració, el treball del sòl pèlvic, l’enfortiment de l’esquena i la mobilització i estabilització de la columna són alguns dels beneficis que podem obtenir en practicar Pilates durant l’embaràs.\nEl més important, entrenar amb seguretat\nEl primer que hem de fer és acudir al ginecòleg i al metge de capçalera perquè ens assegurin que l’embaràs no és de risc i que podem realitzar activitat física moderada sense cap perill. A més, si venim d’un període sedentari, l’embaràs no és el millor moment per a començar a fer esport: serà més beneficiós començar en el postpart.\nEn el primer trimestre és quan hi ha més riscos de complicacions, per la qual cosa haurem de limitar la nostra activitat física a caminar o passejar sense pujar molt les pulsacions.\nDesprés del primer trimestre la pràctica de Pilates és molt beneficiosa en les embarassades, guiada sempre per un professional i tenint en compte unes pautes bàsiques, com per exemple no col·locar-nos tombades de cap per avall.\nBeneficis del Mètode Pilates en l’embaràs\nEls exercicis en posició de quadrupèdia (de quatre grapes) són beneficiosos durant l’embaràs, ja que alliberen el pes de l’esquena de la futura mamà. L’enfortiment de l’esquena, sobretot de la zona lumbar, és important perquè la mare pugui portar la panxa sense problemes.\nEls exercicis de mobilització de la columna, com el clàssic “gos i taula” ajudaran la mare a conèixer bé el seu cos i a mobilitzar i estabilitzar la zona de la columna vertebral. A més, és important insistir en la reeducació postural, que ens estalviarà més d’un dolor d’esquena quan el budell comenci a créixer.\nEl treball del sòl pèlvic (musculatura profunda de l’abdomen) a través del mètode Pilates des del segon trimestre de l’embaràs (i no a un mes de donar a llum, com es feia tradicionalment) ens ajudaran a conservar el to d’aquesta musculatura interna i a facilitar el camí el dia del part. Si els realitzem des d’un principi, també ens serà més senzill recuperar el to després de donar a llum.\nCap al final de l’embaràs és convenient posar l’accent en alguns exercicis d’obertura de la pelvis perquè el bebè s’encaixi (prengui una bona postura de sortida) i facilitem el part. Els exercicis sobre fitball són una gran ajuda en aquest moment.\nEl control de la respiració, un dels pilars bàsics del Pilates, també ens ajudarà de cara el dia del naixement. Saber dirigir l’entrada de l’aire cap a les nostres costelles o cap al sòl pèlvic farà que el part sigui més agradable.\nSi estàs embarassada, si la vostra parella o alguna amiga està esperant un bebè, podeu animar-la al fet que no es quedi parada i continuï realitzant activitat física si el seu metge li ho permet: una manera genial de trobar-se en forma per a rebre al nou membre de la família.\nEntrenament amb electroestimulació: ¿és per a mi?\n10 bones raons per practicar Pilates\nVacances Estiu 2019


David Verdaguer «riu amb» els col·lectius vulnerables a TV3 - Diari de Girona\nDavid Verdaguer «riu amb» els col·lectius vulnerables a TV3\nL'actor estrena «Tabús», un format que busca empatitzar i que s'ha enregistrat a l'Empordà\nDavid Verdaguer amb els primers protagonistes de «Tabús». CCMA\nDavid Verdaguer amb els primers protagonistes de «Tabús».\nTV3 estrena aquesta nit Tabús, un nou format produït per El Terrat que vol apropar als espectadors la realitat dels col·lectius vulnerables sense renunciar a l'humor. L'actor gironí David Verdaguer n'és el presentador i la persona «empàtica» que ha fet possible l'experiència, segons expliquen membres dels col·lectius que han participat en aquest format, entre ells persones cegues, amb malalties terminals, diversitat funcional, col·lectiu LGTBI o en situació de pobresa.\nA cada capítol l'actor convida un grup de persones d'un mateix col·lectiu i hi conviu durant uns dies, i així comprèn els seus problemes i virtuts mentre s'aborden els tabús que pesen sobre ells. Al final, Verdaguer remata amb un monòleg humorístic pensat no per riure's d'ells sinó «amb ells».\nTabús, adaptació del format original belga que per ara s'ha estrenat també al Canadà i a Suïssa, «no és un programa fàcil; en tot cas coneixerem problemes seriosos, però ho farem rient, i en aquests moments és especialment bo veure que ens en podem sortir», va explicar ahir, en una presentació telemàtica, el director de la televisió pública catalana Vicent Sanchis. Al seu torn, David Verdaguer va assegurar que aquest ha estat el «paper més difícil» de la seva vida, perquè havia de fer d'ell mateix. «No em feia por passar-nos de la ratlla. Hem apujat la proximitat i el to dels monòlegs finals», va avançar, per diferenciar-lo del belga, que jutja una mica més «fred» o distant.\nTabús consta de 8 capítols en què Verdaguer conviu, respectivament, amb cada un dels col·lectius vulnerables, convidats en grups de 4 o 5 persones. L'actor i els protagonistes fan vida entre una i dues setmanes en una casa de l'Empordà.\nSense producció al magatzem\nVicent Sanchis va dir que «si depèn» de TV3 i «per poc que funcioni bé», no es descarta una segona temporada de Tabús. En qualsevol cas, el director va reiterar la idea que la producció de continguts d'entreteniment està tocada per la crisi del coronavirus, però ara encara més amb els pressupostos pendents d'aprovar i la dificultat de produir en l'actual context. Sanchis va afirmar que, després de Tabús, «no tenim res més», en referència als formats de producció pròpia.


La comunicació de les administracions públiques ha d'estar al servei del ciutadà i no del polític | Calp Noticies\nLa comunicació de les administracions públiques ha d'estar al servei del ciutadà i no del polític\nDilluns, 10 Juny, 2019 - 12:30\nAquesta és una de les principals conclusions de la jornada celebrada a Calp en la qual van participar més de 50 periodistes de diferents administracions públiques.\nEl Departament de Comunicació de l'Ajuntament de Calp va organitzar aquest dissabte a Calp la I Jornada de Periodistes de les Administracions Públiques.\nÉs la primera vegada que se celebrava a Espanya una jornada en la qual van participar periodistes que treballen en administracions públiques i la qual tenia com a objectiu reflexionar sobre aquells problemes i qüestions que afecten el treball que exerceixen aquests professionals.\nLa jornada va comptar amb 2 ponències centrals. En la primera d'elles Antonio Nevado, cap de premsa de la Policia Nacional, va explicar l'evolució que ha experimentat aquesta institució passant dels canals de comunicació tradicional a la comunicació a través de xarxes socials convertint-se en un dels organismes de referència a tot el món.\nEl Twitter de la Policia Nacional amb 3 milions de seguidors és el perfil institucional més seguit del món per davant fins i tot del FBI.\nLa segona de les ponències va ser a càrrec de Patricia Plaja, responsable de comunicació dels Mossos d'Esquadra, que va explicar la gestió en xarxes socials que va realitzar aquest organisme durant els atemptats de Barcelona i que s'ha convertit en un referent de com afrontar comunicar amb la ciutadania en situacions d'emergència.\nLa jornada es va completar a més amb 3 taules redones.\nLa primera d'elles va tractar sobre els desafiaments i reptes als quals s'han d'enfrontar els departaments de comunicació en l'actualitat. La taula va ser moderada per Patricia Pastor del departament de comunicació de l'Ajuntament de Calp i va comptar amb la presència de professionals de la comunicació com Pilar Muñoz de l'Hospital La Fe de València, José García de la Generalitat Valenciana o Laura Baldó,de l'aeroport d'Alacant-Elx i València.\nLa segona de les taules va tractar sobre la situació que es dona en moltes administracions públiques entre periodistes que són nomenats com a assessors i aquells periodistes que són funcionaris després d'haver superat una oposició.\nEn aquesta taula van participar Paula Meseguer del Patronat de Turisme Costa Blanca, Ana Perales de Labora de la Generalitat Valenciana, Rafa Ordóñez de la Diputació de València i Gema Marí de l'Ajuntament d'Alboraia. La taula va ser moderada pel responsable d'informació política del diari Informació, Pere Rostoll.\nL'última de les taules es va centrar en un tema que posa de manifest el canvi en les rutines i maneres de treballar dels gabinets de comunicació i que portava per títol “és la fi de les notes de premsa?”. En aquesta taula van debatre Encarna Hernández de Novagob, Jorge Villar de l'Ajuntament d'Elx, Daniel Robles de la UPV i Toni Fuster de l'Ajuntament de Benidorm. La taula va ser moderada per Amparo Soria de l'Ajuntament de Calp.\nEn la jornada van participar més de 50 periodistes procedents de diverses administracions públiques com l'Ajuntament de Mollet del Vallés, Pozuelo de Alarcón, Ajuntament de Dénia, Ajuntament del Campello, Conselleria d'Agricultura o Ajuntament de Castelló.


Sembla increïble que hagem d'esperar un dia a l'any per demostrar l'afecte que sentim cap a aquelles persones que tant estimem. Sembla increïble que amb els tres cents seixanta-cinc dies que tenim a l'any, no tinguem prou temps per dir-li a la/al nostra/e estimada/t que el volem. I és que resulta molt impactant que la societat haja creat un dia que consistisca en regalar-nos flors, bombons o qualsevol altra tonteria. Millor dit, i em corregisc: resulta impactant que les multinacionals hagen creat un dia que consistisca en regalar-nos flors, bombons o qualsevol altra tonteria per guanyar més diners dels que tenen, i que nosaltres els ho permetem.\nPense que hem de tenir suficientment personalitat per no deixar-nos menjar pel món del consumisme. Mai és tard per demostrar-li a la teua parella o, simplement, als teus amics, amb un sol gest, el que sentim per ells. Perquè de vegades, una abraçada és millor que mil caixes de bombons.\nDeixem de ser tan materialistes i comencem a estimar-nos de veritat, perquè si no, la nostra vida es basarà en el materialisme, la mentida i el consumisme.\n14 de febrer Amics paper Consumisme No som titelles San Valentin


No perdis el Nord! | Oficina Jove del Pallars Sobirà\nEl projecte va néixer al 2009 com unes jornades monogràfiques de salut organitzades conjuntament pels centres educatius, salut, serveis socials, joventut…\nVolem acompanyar millor el desenvolupament personal dels joves adolescents, ho volem fer entre tots els agents educatius del territori, compartint i contrastant mirades, revisant i aprenent de les pràctiques dels uns i dels altres, per definir un model i una estratègia compartida.\nPartim de la motivació i de les necessitats de cadascún dels agents educatius que vulgui assumir aquest repte, per revisar-ne conjuntament el funcionament i les pràctiques, per aprendre conjuntament com podem millorar l’impacte en la vida dels joves perquè sigui més significatiu, apoderador i engrescador.\nVols estar informat/da? Vols implicar-t’hi?\nPrograma Educació 360º\nLa Fundació J. Bofill ha fet una crida a projectes de “Comunitats que eduquen” per a oferir als impulsors d’iniciatives comunitàries el suport i les eines necessàries perquè els seus projectes impactin més intensament en la millora de les oportunitats educatives en tots els aprenentatges, temps i espais de la vida dels infants i joves. De 111 projectes de tot Catalunya se n’han escollit 30 i aquest n’és un.\nPunt de partida Quan la Fundació J. Bofill, entre altres, va proposar en el marc del programa Educació 360º una crida "Comunitats que eduquen" a projectes educatius i comunitaris que volguessin repensar-se per oferir més i millors oportunitats educatives per a tothom;...\nEn aquesta primera fase per repensar el projecte amb el suport de la Fund. J. Bofill en el marc del “Programa Educació 360º” tenim previstes unes primeres 6 sessions de treball intensives entre matí i tarda els dies 18 de maig, 1 de juny i 15 de juny. Anirem compartint aquí els resultats i processos d’aquest exercici de reflexió per afavorir la participació i coneixement de tots aquells agents de la nostra comunitat educativa que tinguin interès en col·laborar-hi.\nPodeu seguir l’activitat del programa a twitter amb l’etiqueta #ComunitatsQueEduquen\nConsulta els materials del Programa "Educació 360º"\nLa Fundació J. Bofill ha posat a disposició de tothom els materials treballats en el procés d’acompanyament i mentoria en el qual participem. A banda d’altres recursos i estudis d’interès.


L'AVI finança el desenvolupament d'una innovació per a obtindre probiòtics i vitamines a partir dels residus de la fabricació de cervesa - Generalitat Valenciana\n- Bioithas lidera aquest projecte estratègic en col·laboració amb AIJU i amb especialistes de la Universitat Politècnica de València\n- Aquesta tècnica nova no només reduirà el cost de la gestió d'aquests residus, sinó que potencialment obrirà una línia de negoci nova\nL'Agència Valenciana de la Innovació (AVI) finança tècniques noves per a l'obtenció de prebiòtics i probiòtics, així com per a l'obtenció de fibres vegetals, ingredients funcionals i nutrients mitjançant l'aprofitament dels residus derivats del procés de fabricació de cervesa.\nMitjançant aquesta iniciativa, es pretenen aconseguir substàncies de més valor afegit per a sectors com el biotecnològic o el del plàstic, en sintonia amb els postulats de l'economia circular, que aposta pel reciclatge i per la reutilització com a via per a reduir a zero els residus. Aquest procés de valorització promou, a més, la simbiosi industrial, de manera que els desaprofitaments resultants d'activitats productives es convertisquen en matèries primeres per a unes altres.\nEls avantatges d'aquesta tècnica repercuteixen en el pla mediambiental i s'estenen a l'econòmic, ja que, fins ara, la gestió dels residus en els processos de fabricació de cervesa ha comportat un cost considerable per a les empreses del sector, a causa de la infraestructura necessària per a tractar-los correctament.\nA més, la valorització d'aquests subproductes, mitjançant l'obtenció de diferents substàncies d'interés per a la indústria, no només suposarà un estalvi, sinó que potencialment podria convertir-se en una nova línia de negoci mitjançant la transformació i la manufactura de nous productes de valor afegit, com són la fibra, les proteïnes i vitamines, els compostos antioxidants i, finalment, la reserva genètica de probiòtics.\nEl projecte, que es durà a terme durant els pròxims dos anys, està coordinat per Bioithas, que és l'entitat responsable d'identificar els probiòtics i ingredients funcionals, i compta amb dos socis més que hi exerceixen un paper clau. Així, la UPV optimitzarà els processos d'extracció i de purificació de les substàncies i AIJU abordarà l'aprofitament de les fibres vegetals com a additiu per a la transformació de plàstics.\nPer al vicepresident executiu de l'AVI, Andrés García Reche, la iniciativa demostra les oportunitats d'innovació que emergeixen entorn de la indústria alimentària i de l'aplicació efectiva dels criteris propis de l'economia circular. "La simbiosi industrial permet convertir residus d'unes indústries en matèries primeres per a unes altres, que, en aquest cas, a més, destaquen per un alt valor afegit i per potencials usos en sectors d'avantguarda com el biotecnològic", ha assenyalat.\nPer la seua banda, el CEO i director científic de Bioithas, el doctor Vicente Navarro, ha subratllat que aquest projecte de cooperació "posa de manifest l'interés i el compromís de les empreses d'R+D+I d'intentar generar respostes innovadores a problemes complexos com l'aprofitament de residus, la millora de la salut de la població o l'alimentació del futur".\nAixí mateix, també connecta amb l'Estratègia d'especialització intel·ligent de la Comunitat Valenciana, coneguda com a RIS3, que coordina la Conselleria d'Innovació, Universitats, Ciència i Societat Digital. En concret, amb l'eix de qualitat de vida que situa, entre els seus objectius generals, la millora de l'eficàcia i l'eficiència del sistema productiu agroalimentari, així com la promoció de la salut i la sanitat eficient.\nL'AVI finança el desenvolupament d'una innovació per a obtindre (...)\nDeclaracions del vicepresident executiu de l'AVI, Andrés García Reche


Magnòlies Events » Les Magnolies\nLes Magnòlies som una empresa familiar que treballem per fer de cada esdeveniment una vivència única. Creem events personalitzats on la qualitat gastronòmica i l’excel·lència en els detalls creïn moments inoblidables que perdurin en el record i el temps.\nLes nostres propostes gastronòmiques combinen elaboracions tradicionals i productes de la nostra terra amb tècniques d’avantguarda que aposten per productes de temporada transformats en autèntiques obres d’art pel vostre paladar. L’experiència de molts anys al capdavant d’un equip jove i en contínua evolució garanteix l’èxit de totes les nostres celebracions. El bon servei i el tracte personalitzat són la base de la nostra filosofia de treball.\nDeixa-ho tot a les nostres mans i gaudeix del teu dia


Holanda i Catalunya, pioneres - Any 2000 - Articles\nOrganización de Consumidores y Usuarios (6)\nHolanda i Catalunya, pioneres\nEl 28 de novembre del 2000 el parlament holandès va aprovar la llei d’eutanàsia (l’ajut a morir al malalt terminal que ho sol·liciti) per una majoria aclaparadora: 104 vots a favor i 40 en contra. Holanda es va convertir, així, en el primer país del món que legalitzava una pràctica coneguda des feia temps i que tenia alguns precedents. El 1996 els Territoris del Nord australians havien aprovat l’eutanàsia activa, però el Parlament federal va revocar la llei el 1997, el mateix any que l’estat Oregon, als Estats Units, va aprovar en referèndum el suïcidi assistit per a malalts terminals, al qual es van acollir 43 persones, però la Cambra de Representants hi va introduir restriccions mesos més tard.\nLa llei holandesa, tot i ser pionera en aquest camp i incloure també als menors d’entre 16 i 18 anys entre els seus potencials beneficiaris en determinades particulars, presentava serioses limitacions. D’entrada, s’havia de crear un comitè que controlés la pràctica mèdica de l’eutanàsia i, a més, les persones que no tinguessin una malaltia greu i que no volguessin continuar vivint no es podien acollir a la llei. L’eutanàsia sense control seguia, doncs, estant penalitzada a Holanda amb una condemna màxima de 12 anys de presó.\nA Espanya el Congrés va refusar majoritàriament les propostes de despenalització de l’eutanàsia fetes per Izquierda Unida i Nueva Izquierda. A Catalunya el Parlament també va refusar dos intents de despenalització el 1998 i l’abril del 2000, però el 21 de desembre, Catalunya es va convertir en la primera comunitat de l’Estat que va regulava per llei la possibilitat d’elaborar un document de voluntats anticipades (testament vital) per part dels adults davant d’una intervenció mèdica o una malaltia incurable o dolorosa. El ple del Parlament de Catalunya va aprovar aquell dia per unanimitat la llei que permetia decidir als possibles afectats que no se’ls mantingués en vida artificialment. El precedent més antic era la iniciativa presentada el 1996 pel diputat d’ERC, Joan Ridao, en traslladar una petició de l’Associació Dret a Morir Dignament en relació al cas Sanpedro perquè es legalitzés la renúncia expressa de les persones a no veure prolongada la seva vida de manera artificial.\nJustament aquest cas havia servit per obrir el debat sobre la despenalització de l’eutanàsia, des de que al 1993 va transcendir que Ramón Sanpedro, un mariner gallec que era al llit immòbil a causa d’un accident que l’havia deixat tetraplèjic el 1968, havia sol·licitat als tribunals el seu dret a una mort digna. No va ser fins el 1998 que va morir, ajudat per un grup de persones, en realitat molt reduït, però que va semblar multiplicar-se en progressió geomètrica a mesura que les mostres de solidaritat en la campanya “Jo també vaig ajudar a morir Ramón Sanpedro” es van anar estenent.\nSegons enquestes especialitzades, el 67% dels espanyols reclamaven que es regulés el que consideraven una pràctica, de fet, sol·lapada, segons es desprenia d’una enquesta de l’OCU feta entre 2.500 persones, que revelava que el 65% dels metges i el 85% de les infermeres espanyoles havien rebut alguna vegada peticions per part de malalts terminals en el sentit que se’ls ajudés a morir. També, el 21% dels metges reconeixia, a més a més, que l’eutanàsia es practicava a Espanya tot i ser il·legal i el 75% dels enquestats la legalitzaria en alguns casos.\nA efectes d’opinió pública, però, calia distingir, però, entre eutanàsia activa i passiva. La primera era, de fet, una mena d’assistència al suïcidi en el cas d’una persona que no podia posar fi a la seva vida per si mateixa. En canvi, la segona es basava en no perllongar la vida artificialment, deixant de practicar tractaments mèdics fets amb l’única finalitat de posposar la mort de l’afectat. A Franca, l’eutanàsia era il·legal si bé el Codi Penal distingia entre el fet que el metge provoqués la mort del malalt, catalogat d’homicidi, i l’“abstenció terapèutica”, considerada com un delicte de denegació d’auxili.\nL’Església catòlica estava en contra de qualsevol tipus d’eutanàsia, tal com ho havia exposat reiteradament el portaveu del Vaticà, Joaquín Navarro Valls, que al 2000 va fer pública una nota amb motiu de l’aprovació de la “llei de petició de terminació de la vida i ajuda al suïcidi”, que és com s’anomenava el text legal holandès, en la que lamentava la llei i la qualificava de “trista iniciativa” en violar la dignitat humana i enfrontar els legisladors amb l’opinió pública. En sentit contrari, l’Associació pel Dret a Morir, presidida per l’escriptor Salvador Pániker, va valorar molt positivament el “pas endavant” fet per Holanda, en tant que “pot influir en la legislació d’altres països de la UE.


3 min. Alacant 23/11/2013 11:56\nEl vicesecretari general d'Estudis i Programes del PP, Esteban González Pons, ha reclamat avui la participació constructiva de tots els espanyols en el debat sobre el dret a decidir i no deixar-ho només per als catalans, perquè, a criteri seu, la qüestió no és l tema no és com i quan es va Catalunya, sinó com i quan es reparteix Espanya.\nDurant la inauguració de la convenció de Noves Generacions del PP valencià, González Pons ha precisat que cal veure la qüestió catalana com "un toc d'atenció" i no com "un ultimàtum". En ser, a criteri seu, un toc d'atenció i no un ultimàtum, ha afegit, es requereix una resposta i no una plantada.\n"I si des de Catalunya es crida la nostra atenció a la resta d'Espanya, que li mostri a Catalunya l'important que és per a tothom que se sentin còmodes a Espanya. Els catalans i Catalunya són vitals per a la nostra economia, però sobretot formen part del nostre cor d'espanyols el mateix que les nostres comunitats", en referència a les dominades pel PP.\nEl "desastre" del 28-N\nGonzález Pons ha fet balanç del primer aniversari de les eleccions catalanes del 2012, del "desastre de CiU" , i ha assenyalat que, un any després, els polítics catalans només parlen de la independència i són "incapaços" de lluitar contra l'atur, deute públic o la racionalització de l'administració. Manté així que el procés català és cosa de les elits polítiques i no de la societat.\n"Un país pot sobreviure amb polítics molt xerraires, però cap comunitat pot sobreviure sense polítics treballadors" , ha postil·lat, des de la seguretat que a Catalunya els seus dirigents "han deixat de treballar" i "per això cada vegada hi ha menys feina per a tots".\nSegons la seva opinió, aquest és un problema que afecta a tota Espanya, que no és un assumpte de catalans contra espanyols, perquè Catalunya "sempre ha estat Espanya". "Si separéssim Catalunya de la resta no estaríem deixant un tros de banda, sinó partint Espanya en dos", ha indicat.\nPer això, el seu criteri és que els independentistes no volen separar Catalunya d'Espanya, sinó "dividir Espanya", i el seu dret a decidir és en realitat un dret que no decideixin els altres.\nCom que el tema afecta "a tots " els espanyols, al futur d'Espanya i és responsabilitat "de tots", el dirigent del PP ha posat èmfasi en la necessitat de prendre consciència que si hi ha un debat han d'opinar "tots els espanyols" i no deixar-ho només als catalans.


El 95,5% dels ajuntaments de la província de Castelló s'adhereix a la gran operació de compra de màscares coordinada per la Diputació\nEls municipis i les mancomunitats podran adquirir amb rapidesa més de 368.000 unitats d'un material que en aquests moments és escàs a tot el món\nFeines de repartiment de material sanitari adquirit per la Diputació de Castelló.\nEl president de la Diputació, José Martí, ha anunciat que 129 dels 135 ajuntaments de la província i 4 mancomunitats de les 8 existents s'han adherit a la gran operació de compra de màscares FFP2 homologades que ha impulsat la institució provincial en col·laboració amb l'empresa local que ha subministrat aquest material des del principi d'aquesta crisi.\nEls ajuntaments i mancomunitats han sol·licitat un total de 368.637 màscares que arribaran a Castelló des de la Xina en un termini aproximat de tres o quatre setmanes. Martí ha agraït “la confiança mostrada en la Diputació per les alcaldesses i els alcaldes” i “l'agilitat en la seua resposta”, la qual cosa ha permés articular una comanda tan important "en tan sols dos dies hàbils". Els 129 ajuntaments adquiriran 366.887 màscares i les 4 mancomunitats 1.750.\nEl president ha destacat que amb aquesta operació, que ha sigut secundada pel 95,5% dels municipis, la Diputació actua com a central de compres perquè els ajuntaments puguen adquirir “amb la màxima celeritat i en les millors condicions possibles un material que hui és escàs a tot el món”.\nTambé ha recordat que “per raons d'índole administrativa, en aquests moments la institució provincial no està en condicions de finançar aquesta gran operació de compra de màscares”, encara que ha manifestat que “estem estudiant la creació a mitjà termini d'una línia d'ajudes específiques per als ajuntaments que subvencione part d'aquestes despeses perquè, com és sabut, la nostra vocació és la d'estar al costat dels ajuntaments i, molt més, en una situació tan complicada com l'actual”.\nCal destacar que, a part de coordinar aquesta compra, la institució provincial ha invertit més de 150.000 euros en l'adquisició de 50.000 màscares, 80.000 guants, 2.000 vestits de protecció, 1.100 ulleres, 1.500 litres de gel desinfectant i 5.000 litres de lleixiu. “Aquest material s'està distribuint, de forma totalment gratuïta, entre tots els ajuntaments i mancomunitats de la província per a garantir que els treballadors municipals que realitzen serveis essencials compten amb la deguda protecció”, ha recalcat el president.


El Govern llença un pla de formació i ocupació per a joves de 16 a 20 anys - FÒRUM.ad\nEl Govern llença un pla de formació i ocupació per a joves de 16 a 20 anys\nOn: 19/01/15 14:42\nEls ministeris de Justícia i Interior i Educació i Joventut han posat en marxa la primera edició del Pla Focus 16-20 anys. Aquest pla va adreçat a donar resposta als joves que han acabat l’ensenyament obligatori i no han obtingut una certificació que els permeti continuar la seva formació acadèmica i que, d’altra banda, no aconsegueixen una inserció al món laboral satisfactòria. La iniciativa ha estat presentada aquest dilluns pel ministre de Justícia i Interior, Xavier Espot, i de la ministra d’Educació i Joventut, Roser Suñé.\nEl pla proporciona una estructura formativa diversificada i professionalitzadora que fomenti l’ocupabilitat i la integració de joves en risc d’exclusió social. A més, estableix un marc formatiu de referència per a d’altres iniciatives de foment de l’ocupabilitat entre joves actius d’Andorra.\nFins fa pocs anys, el mercat laboral andorrà possibilitava que la gran majoria dels joves que no tancaven amb èxit la seva etapa d’escolaritat obligatòria poguessin trobar feina. Actualment, aquesta situació ha canviat: hi ha joves sense qualificació que no aconsegueixen inserir-se al mercat laboral i que tampoc tenen la possibilitat de reprendre els estudis.\nEl Pla focus 16-20 anys comprèn dos programes complementaris: un programa de millora de l’ocupabilitat i un programa de foment de la contractació i la formació pràctica en el si de l’empresa, impulsats, respectivament, pels ministeris d’Educació i Joventut i de Justícia i Interior.\nDes de l’àmbit educatiu el Departament de Formació Professional i Serveis Escolars activa el programa de millora de l’ocupabilitat amb la finalitat de proporcionar un marc formatiu als joves de 16 a 20 anys perquè puguin desenvolupar les competències que els permetran inserir-se al món laboral amb majors garanties d’èxit. La primera edició d’aquest programa s’inicia aquest mes de gener i tindrà caràcter pilot. S’oferiran 20 places i les formacions es realitzaran al Centre de formació d’Aixovall. El programa inclou pràctiques formatives en centres de treball.\nEn l’àmbit laboral, el Departament de Treball impulsa un programa de foment de la contractació i la formació en el si de l’empresa destinat als joves que hagin superat satisfactòriament l’itinerari formatiu previst en el programa de millora de l’ocupabilitat. El programa preveu subvencions per a les entitats que hi participin: comuns, entitats parapúbliques, les societats públiques i les empreses privades. Per acollir-s’hi s’ha d’haver superat el programa per la millora de l’ocupabilitat i estar inscrit al Servei d’Ocupació.\nEl programa pot arribar a cobrir fins a un total de 12 mesos i un màxim de 5.250 euros, en pagaments trimestrals, en funció de la modalitat que s’esculli.\nAmb el Pla focus 16-20 anys, el Govern d’Andorra proporciona als joves que no han obtingut el graduat en segona ensenyança o un títol equivalent una formació professionalitzadora que els faciliti experiència laboral i els possibiliti un futur professional.\nPrevious Post: L’ADSAPS convoca una reunió informativa sobre “Vacances en pau”\nNext Post: Balanç crític de la CEA sobre els últims quatre anys de Govern


#OpiniónVP La quarta revolució industrial i el món del treball, el que no es parla durant la campanya electoral, per Vanessa Campos - Valencia Plaza\nLa quarta revolució industrial i el món del treball, el que no es parla durant la campanya electoral\nEstem arribant ja a la jornada electoral del 28 d’abril, i l’única conclusió a la que he arribat en aquestes setmanes és que hi ha un percentatge elevadíssim de polítics incompetents. Probablement això es dega a que la major part de les persones que estan dedicant-se a la política en l’actualitat viuen de la política des que eren quasi adolescents. Amb eixa carta de presentació no es pot esperar gran cosa. Però pensen vostès que el perfil de la classe política té molt a veure amb el que estem disposats a tragar la ciutadania. Jo sempre faig el mateix símil. Si haguera de contractar a un/a d’ells/elles com a directiu en una empresa que fora de la teua propietat, ho faria? Si la resposta és no, aleshores com pot ser que els vote?\nÉs altament probable que per aquest motiu un dels reptes al que ens haurem d’enfrontar com a societat en els propers deu anys i des de ja és com impactarà la quarta revolució industrial en el món de les empreses i el treball. I d’això no en parla ningú. Uns que amb rotllos casposos de pàtries i odis ancestrals al que pensa diferent... Altres amb eslògans naif quan el que tenen davant és una involució democràtica que bona part dels que ara estem vius no havíem viscut. Tot plegat molt irresponsable, però el fet és que està passant. I està passant perquè les forces polítiques estan dirigides per persones que al seu currículum l’única activitat per la que han cobrat ha sigut la política, deu ser molt complicat passar dels quaranta i no saber fer altra cosa. Per això quan tota una sèrie d’institucions internacionals criden l’atenció sobre els canvis estructurals que estan al girar del cantó, elles i ells estan al que els interessa i no al que ens interessa a la majoria social.\nTanmateix, ací hi ha algunes previsions reveladores. L’any 2013, Karl BendiKt Frey i Michael Osborne de la Universitat d’Oxford publicaren la seua ben coneguda recerca titulada “The Future of Employment: How Susceptible Are Jobs to Computerisation?”, on assenyalaven que d’acord amb les dades que havien recollit i analitzat, el 47% dels llocs de treball als USA eren susceptibles de ser automatitzats. A partir d’ací s’han succeït diversos informes que han tractat de fer estimacions similars per a diferents àrees geogràfiques del planeta. L’OCDE estima que, per terme mitjà, entre el 50% i el 70% dels llocs de treball actuals són susceptibles d’automatització als seus països membres. Eixa senyores i senyors és la realitat que tenim al girar el cantó, tot i això la major part dels polítics en actiu van a les eleccions sense parlar-ne. No se si a vostès els sembla normal, el que a mi em sembla és inacceptable tenir una classe política tan impresentable. Amb diferents graus, però impresentables.\nUna primera conseqüència de la quarta revolució industrial ja es sap que va a ser la reducció quantitativa en la demanda de treball (hi haurà menys llocs de treball). Quin tipus de persona/es du al seu programa electoral promoure un increment de natalitat quan diferents organismes internacionals apunten a canvis estructurals importants que van duran aparellada la desaparició de gran part de l’ocupació actual? Pensen que les persones s’alimenten de banderes o de himnos nacionales? Els importa que actualment ja tingam les taxes de pobresa infantil més elevades de la UE?\nLa segona conseqüència de la quarta revolució industrial anirà lligada a les capacitats i habilitats que es requerirà que tinguen les persones treballadores. És a dir anem a viure un canvi qualitatiu molt gran en els propers anys i hauríem de preparar a les generacions actuals i futures per a eixe canvi abans que el canvi arribe. Això és el que faria una classe política responsable.\nEn què s’espera que consistisca eixe canvi qualitatiu en les capacitats i habilitats requerides? Doncs bàsicament, les activitats que s’espera que seguisquen desenvolupant les persones son les lligades a tasques no rutinàries que requerisquen activitats cognitives. És a dir la part més creativa que requereix habilitats de pensament crític i un grau d’autonomia professional molt gran per part de les persones treballadores. Els diferents estudis parlen d’una força de treball molt ben formada i especialitzada en la que la presència de les anomenades soft skills tindrà un gran pes. El món no es va a parar a esperar-nos, seguirà avançant. Entre tant per ací amb caspes patrioteres varies, quina antigor¡


Dades de Comerç Exterior de Catalunya a l’Agost 2020 – Cambra de Comerç de Sant Feliu de Guíxols\nEl mes d’agost de 2020, les exportacions catalanes de mercaderies es van reduir un -6,2% interanual, aconseguint els 4.492,3 milions d’euros, continuant la remuntada des del punt d’inflexió del passat mes de maig, sent el tercer mes consecutiu de creixement relatiu i amb un millor comportament que la mitjana espanyola (-9,1%). La contribució de Catalunya al volum total d’exportacions espanyoles (17.664,2 milions d’euros) va ser del 25,4%.\nLes importacions catalanes a l’agost de 2020 van suposar 5.080,7 milions d’euros i van caure un -24,6% interanual.\nEl saldo comercial de Catalunya va registrar a l’agost de 2020 un dèficit de -580,4 milions d’euros (-69,8% menys que el mateix mes de 2019). La taxa de cobertura es va situar en el 88,4% millorant el valor del mateix mes de l’any anterior (71,1%).\nQuant al comportament sectorial d’exportacions i importacions a l’agost de 2020, les exportacions a Catalunya van créixer vigorosament en el sector d’automoció (32,2% de taxa de variació anual) i de manera sostinguda en el cas d’alimentació, begudes i tabac (5,5%), mentre que els descensos estan generalitzats en les importacions, amb major incidència en automoció (-59,9%), i productes energètics (-49%).\nPel que fa a les dades acumulades en el període gener-agost de 2020 les exportacions de Catalunya van disminuir un -15,2%, aconseguint els 41.548,8 milions d’euros, (25,2% del total de les exportacions espanyoles). Per la seva part les importacions acumulades de Catalunya van suposar 48.357,4 milions d’euros (27,7% del total d’Espanya), amb un descens de -22,5% respecte del mateix període de l’any anterior.\nEl saldo comercial de Catalunya en l’acumulat gener-agost 2020 va ascendir a -6.808,6 milions d’euros, amb una taxa de cobertura de 85,9%, amb una millora de 7,4 punts percentuals respecte al mateix període de 2019.\nPer províncies, les exportacions de Lleida van créixer un 3,5% en el període acumulat gener-agost 2020, enfront dels descensos experimentats per Girona (-0,1%), Barcelona (-16,3%) i Tarragona (-19,3%).\nCategory: Noticies d’interès empresarialBy Dani Rayo Octubre 22, 2020 Leave a comment\nPreviousPrevious post:La Diputació impulsa la Taula per a la Reactivació Econòmica i SocialNextNext post:Queda implantat el Toc de queda nocturn


Hoa Phuong Hotel Illa de Cat Ba Vietnam - Ofertes d'hotels amb els MILLORS DESCOMPTES EN LÍNIA\nNo. 244, 1/4 Street, Platja de la ciutat de Cat Ba, Illa de Cat Ba, Vietnam, 8431 - Veure al mapa\nTant si es tracta d'un viatge de plaer com si és de negocis, Hoa Phuong Hotel és una elecció d'allotjament magnífica quan visiten Illa de Cat Ba. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoa Phuong Hotel ofereix un servei impecable i compleix amb totes les exigències dels més experimentats viatgers. Express check-in/check-out, magatzem d'equipatge, Zones públiques amb Wi-Fi, aparcacotxes, aparcament de cotxes són només algunes de les comoditats que fan que Hoa Phuong Hotel sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb connexió sense fils a internet (cortesia), aire condicionat, escriptori, cortines opaques, ventilador a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hoa Phuong Hotel no troba competidors en cap categoria.


Saber més respecte al cognom Pieczonka és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Pieczonka sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Pieczonka.\nEl cognom Pieczonka en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Pieczonka, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Pieczonka és major a la de la resta de països.\nEl mapa del cognom Pieczonka\nL'oportunitat d'informar-se en un mapamundi sobre quins països posseeixen una major quantitat de Pieczonka en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Pieczonka, per a aconseguir així la informació precisa de tots els Pieczonka que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Pieczonka, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Pieczonka. De la mateixa manera, podem veure en quins països s'han arrelat i desenvolupat, motiu pel qual si Pieczonka és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Pieczonka del món\nRepública Txeca (19)\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Pieczonka en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Pieczonka poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Pieczonka és un cognom més freqüent, i en quins països Pieczonka és un cognom insòlit o inexistent.\nNom de Famille Pieczonka


Mireia Pellicer Martí: Jo també mirava el Barri Sèsam, i així he acabat ...\nJo també mirava el Barri Sèsam, i així he acabat ...\nFa pocs dies despertàvem amb una fatal notícia als diaris "Barri Sèsam no apte per nens". Perdó??? Doncs sí, ara es veu que a Estats Units un Consell de l'Audiovisual ha declarat que alguns dels continguts no són aptes per a nens. Han decidit llançar al mercat l'edició de les dues primeres temporades amb la marca de dos rombes i amb l'advertència que els continguts son per a adults i podrien no ser aptes per a pre-escolars.\nQuan aprofundim més en la noticia veiem que els motius són tals com per exemple que l'Epi i el Blas dormen junts en la mateixa habitació, i que mentre un es dutxa li demanava a l'altre si li pot passar el sabó. Queda clar, és evident, son homosexuals i això pot convertir la nostra societat en un antre de vici, perdició i sexualitat! Un altre dels motius és que en Triki, el famós monstre de les galetes, en algun dels capítols surt amb una pipa a la boca i acaba menjant-se-la , i es clar, segons afirmen, això per als més petits és un model equivocat i podria confondre la seva realitat.\nEl fet que més em sorprèn de la notícia és que resulta que a partir de l'any 2005, al nostre estimat Triki el van posar a dieta, van substituir les tradicionals galetes "maria" per pastanagues i pomes, l'objectiu era fomentar entre els més petits hàbits d'alimentació saludables.\nReflexiono davant la notícia, després del corresponent fart de riure i, amb nostàlgia recordo algunes de les escenes amb les que tots els nens de vàries generacions ens vam criar, sóc incapaç de trobar-hi un bri de contingut no apte per a menors, decideixo que tot depèn de lo bruta que està la mirada de l'observador. Bé, mentida, de fet en la versió espanyola, l'Espinete era nudista, i es clar, els "arriba y a bajo" i "delante y atrás" de l'Epi i Blas, a què es referirien? Potser una forma subliminar de publicitar la pràctica del Kama Sutra?\nEstats Units, un país on qualsevol pot comprar una metralleta, un país on un fiscal va fer tapar el pit nu de l'estàtua que representa la justícia, on el seu president afirma que la millor solució per evitar els incendis forestals passa per tallar els arbres... en fí, és aquest el gran somni americà?\nPublicat per Mireia Pellicer i Martí a les 18:34


De l'hort a l'olla i de l'escola a casa - Xamec\nLa Maleta Agroecològica\nShowcookings Ruscalleda – Perellada\nEl model de menjador escolar\nDe l’hort a l’olla i de l’escola a casa\nCicle virtual de Showcookings: “De l’hort a l’olla i de l’escola a casa”\nAquest projecte s’ha realitzat en col·laboració amb els diferents menjadors escolars de la xarxa.\nEl cicle té per objectiu promoure valors de salut i sostenibilitat entre les famílies i en la comunitat educativa en general a través de l’alimentació.\nConsta d’un total de 5 vídeos que s’han publicat al llarg de la setmana del 28 de setembre al 2 d’octubre de 2020, un cada dia al matí, de dilluns a divendres mostrant un menú setmanal equilibrat i complet.\nAmb la reconeguda cuinera Carme Ruscalleda com a presentadora, en cada un dels vídeos un cuiner o cuinera d’un menjador escolar diferent fa front a un repte: explicar com elabora un dels seus menús de migdia perquè sigui nutricionalment equilibrat, utilitzant sempre ingredients de temporada i proximitat.\nEstem convençudes que accions com aquesta són una bona manera d’apropar els menjadors escolars i els seus valors a les llars. Esperem que gaudiu els vídeos i les receptes!\nDilluns 28: En Marc de Saint Paul’s School ens explica com fa el seu rossejat de fideus amb verdures, i de segon la truita amb espinacs acompanyada d’amanida d’enciams variats amb cogombre i llavors.\nDimarts 29: En Pep de l’Escola Oriol Martoren prepararà un gaspatxo de remolatxa per acomiadar l’estiu. I de segon, un plat que aporta proteïna vegetal: una lasanya d’arròs i llenties.\nDimecres 30: En David, de l’Escola Diputació farà un menú amb mongeta tendra i patates de primer. De segon, un pollastre rostit amb all, ceba i tomàquet.\nDijous 1: la Mercè de l’Escsola Dovella ens cuinarà un menú típic català: de primer un arròs a la cassola amb verdures, i de segon, un fricandó amb xampinyons.\nDivendres 2: En Lluís de l’Escola dels Encants farà un hummus a la catalana: porta mongeta del ganxet en comptes de cigró i també té pebrot vermell escalivat. I de segon, toca peix de temporada que agrada molt als petits: sonsos de llotja acompanyats d’amanida.\nTelèfon: 622 228 936\nCorreu electrònic: info@xamec.cat\n© Copyright - Xamec - Enfold WordPress Theme by Varro\nExposició Agroeco…lògic! XAMEC: Guanyadora del Premi Hostelco 2020


El Punt Òmnia JIS-Arrels al 17è Mercat d'Intercanvi de Collblanc - la Torrassa | Xarxa Òmnia\nInici > Notícies > El Punt Òmnia JIS-Arrels al 17è Mercat d'Intercanvi de Collblanc - la Torrassa\nJa tenim aquí l'esperada 17a edició del Mercat d'Intercanvi de Collblanc - la Torrassa a la ciutat de l'Hospitalet de Llobregat. Aquest esdeveniment està organitzat per la Xarxa d'Intercanvi de Coneixements (XIC) dels barris de Collblanc i la Torrassa i compta amb la participació del Punt Òmnia JIS-Arrels i l'Associació de Veïns JIS.\nEl proper dissabte 12 de novembre, els usuaris i els dinamitzadors del Punt, així com tots els veïns i veïnes del barri i qualsevol persona interessada, tenen una cita important per intercanviar béns, objectes i coneixements al Mercat d'Intercanvi, que se celebrarà a la plaça Espanyola de la Torrassa.\nQuè es podrà portar al mercat? Des d'objectes en bon estat i que ja no utilitzem, i també d’altres que hem usat i dels quals hem fet el manteniment, fins a l’intercanvi de coneixements, i també abraçades... de tot excepte diners. No cal fer la inscripció prèvia per participar-hi, tan sols cal que us hi acosteu i porteu allò que vulgueu intercanviar amb altres persones. Ja ho sabeu: tothom és convidat a la plaça el proper dissabte!\nEl Punt Òmnia JIS-Arrels ha col·laborat durant anys en moltes de les activitats organitzades per la XIC, fins i tot en el Mercat d'Intercanvi de Collblanc. En aquest sentit, des de la primera edició del mercat el Punt ha ofert suport organitzatiu, comunicatiu i material a l'organització d'aquesta activitat d'economia col·laborativa, la qual cosa ha fet que el Punt promocionés durant 10 anys l'intercanvi de béns entre els veïns i les veïnes de la Torrassa i els de Collblanc.\nL'organització del Mercat d'Intercanvi de Collblanc - la Torrassa suposa per al Punt Òmnia l'ús d’ordinadors per determinar horaris, gestionar recursos i crear comunicacions en línia i multimèdia, així com l'aprofitament de recursos per a altres usos durant les hores lliures no programades amb activitats grupals.\nAl seu torn, el Mercat d'Intercanvi de Collblanc - la Torrassa forma part d'una xarxa local de mercats d'intercanvi que opera en el territori català, i que permet que bona part dels assistents sigui gent provinent d'altres municipis i poblacions de Catalunya que estan dins d'aquest circuit d'intercanvi de béns.\nTal com informa la dinamitzadora del Punt Òmnia JIS-Arrels de l'Hospitalet de Llobregat, Mila Serrano, el Punt Òmnia preveu per a més endavant la participació d'ampes i altres entitats del barri en el Mercat d'Intercanvi de Colblanc - la Torrassa, una participació que considera interessant pel potencial d'intercanvi de coneixements que aquestes entitats poden aportar.


Oncólogos nord-americans rebutgen l'ús de cartílag de tauró en el tractament contra el càncer | Consumer\nOncólogos nord-americans rebutgen l’ús de cartílag de tauró en el tractament contra el càncer\nEn alguns casos pot provocar una gran intoxicació en els pacients\nL’ús de cartílag de tauró en el tractament contra el càncer avançat és ineficaç i, en alguns casos, provoca una gran intoxicació en els pacients, segons han determinat oncólogos nord-americans.\nEn un estudi publicat en la revista “Cancer”, l’oncólogo Charles Loprinzi, de la Clínica Maig, i metges del Grup Norcentral de Tractament contra el Càncer van assenyalar que no van trobar diferències en la supervivència o la qualitat de vida de pacients a els qui es va aplicar el cartílag i els que van rebre un placebo.\nL’interès pel cartílag de tauró va sorgir després que un programa de televisió afirmés en 1993 que pacients de càncer avançat a Cuba havien registrat una remissió de la malaltia després de rebre aquest tipus de tractament. Poc després, l’Institut Nacional del Càncer d’EUA va assenyalar que els estudis realitzats a Cuba eren incomplets.\nAmb l’objectiu de realitzar un judici definitiu sobre l’efecte del cartílag en el càncer de mama i colorrectal, Loprinzi i els seus col·legues van realitzar un estudi aleatori amb pacients als quals es va administrar la substància i uns altres que van rebre un placebo. Transcorregut un mes un nombre important de pacients van haver de ser retirats de l’estudi a causa d’un fort grau d’intoxicació i no va haver-hi indicis que el cartílag ajudés a millorar la supervivència ni millorar la qualitat de vida d’aquests malalts.\ncàncer oncólogo-ca tauró


Ricolfe, Miriam | Fundacio Bofill\nFundació >Miriam Ricolfe\nEstudiant del grau de Pedagogia a la Universitat Autònoma de Barcelona (UAB). Actualment, realitza pràctiques en el Projecte Lecxit – Lectura per a l’èxit educatiu del Prat del Llobregat, a la Fundació Bofill.\nEs considera una persona assertiva i empàtica, a més, li agrada treballar de forma propera i cooperativa. Posa en dubte la forma que es té de veure el món i els valors que es transmeten per mitjà de l’aprenentatge educatiu.\nEntén l’educació des d’una conscienciació de classe i de gènere. Creu que per arribar a l’equitat educativa cal reinventar-se dins de l’educació de manera crítica, tenint en compte que existeixen múltiples realitats de diversos contextos socials.


Cuidar els gossos\nDiferents empreses ofereixen passejades per la muntanya\nLes mascotes també tenen servei de perruqueria i hidroteràpia\nLa botiga Bones Companyies ofereix productes per afavorir que els gossos es puguin relaxar durant el bany\nActualitzada 27/08/2018 a les 07:54\nDiuen que qui té un gos, té un millor amic. Tenir mascotes, però, també suposa una gran responsabilitat. Més enllà de l’obligació de proporcionar-li l’alimentació i les cures adequades i donar-li una llar, tal com estableix la Llei 11/2016 de tinença i de protecció d’animals, alguns animals com els gossos requereixen atencions. “Hi ha propietaris que no tenen molta cura dels seus gossos, els treuen poc a passejar i quan ho fan és lligats i per asfalt”, afirma Sílvia Grau, propietària de l’empresa d’hidroteràpia canina GosSwim. “Vam crear l’empresa per la necessitat que hi havia al país d’oferir sortides per a gossos”, indica un membre de l’equip de Passeja’m. Aquesta societat situada a l’Aldosa de la Massana és una iniciativa de l’Anna Hernández i estan especialitzats en la cura i l’entreteniment caní. Organitzen sortides a la muntanya de dilluns a divendres, tant a l’hivern com a l’estiu, perquè els gossos s’exercitin fent pics de muntanya o visitant llacs. El propietari no s’ha de preocupar per res, l’equip de Passeja’m es desplaça al seu domicili o hotel per recollir i retornar-li la seva mascota. L’animal és transportat en un “remolc termoregulat amb un matalàs i separat de la resta, tal com marca la llei”. Cada sortida té un cost d’uns 30 euros, transport i alimentació inclosos, i compta amb un grup de màxim set gossos.\nUn grup de gossos durant una sortida al Pic de la Coma de les Varilles amb Sherpa Excursions Canines.\nHi ha altres companyies amb l’objectiu de fer córrer i estimular els gossos. La May Ferrer és educadora canina i un dia va decidir unir les seves tres passions: els animals, la munta-nya i la fotografia, per a crear la seva pròpia empresa. Sherpa Excursions Canines Andorra ofereix diversos serveis, com ara sortides a la muntanya, passejades més curtes per a gossos o un servei de cangur a domicili per a mascotes, sobretot per a gats i gossos. “No tenim una residència canina, però podem acudir al domicili de l’animal i donar-li menjar mentre el seu propietari està fora”, explica Ferrer. Organitzen sortides tots els dies amb “quatre o cinc gossos escollits segons el seu caràcter i l’afinitat entre ells.” També ofereixen sessions de fotografia als cans, aprofitant els paisatges que visiten durant les seves sortides, com el pic de Casamany, el Comapedrosa o la Vall del Madriu. El preu per als seus abonats mensuals és de 28 euros la sortida i recomanen fer-ne un parell a la setmana. “La gent treballa i té el gos a casa, nosaltres el traiem per a fer-los gastar energia, això millora el seu comportament”, assegura l’educadora canina. Des de Passeja’m també destaquen el benefici per als gossos d’estar en contacte amb membres de la seva espècie.\nEls dies 8 i 9 de setembre tindrà lloc la cinquena trobada aquàtica canina a la piscina del Tabola, organitzada per GosSwim i Acana. Una bona oportunitat perquè els gossos socialitzin amb altres cans i gaudeixin d’una estona d’esbarjo. Durant les jornades també es realitzaran diverses exhibicions canines. El cost de l’activitat és de 15 euros per l’entrada del gos i el propietari i de 5 euros per qui acudeixi sense cap animal.\nQüestions laborals també és la raó majoritària per la qual els propietaris acudeixen a l’associació canina d’Andorra (Acana) perquè cuidin els seus gossos durant els matins. L’entitat disposa de tres persones formades en l’ensinistrament de gossos que treballen per “millorar el comportament dels animals, la seva socialització i realitzar sessions de joc”, indica la seva presidenta, Anna Marqués.\nUna de les poques residències canines que dona servei actualment és Andorra Kennel, destinada a gossos de petita grandària, de deu quilos màxim. Les seves instal·lacions compten amb smart TV a la recepció, fil musical, calefacció per biomassa, jardí i alimentació prèmium. Les seves tarifes són de 25 € la nit per una habitació individual, 39 € per una doble i 49 € per una triple i tenen “ocupació plena a l’estiu”, segons indica el seu responsable, Roger Freixenet.\nSílvia Grau realitzant una sessió d’hidroteràpia canina a GosSwim.\nUn altre dels serveis punters destinats als cans és la hidroteràpia que fan a GosSwim. La seva piscina de sis per tres metres està a 28 graus perquè “per sota d’aquesta temperatura no es considera hidroteràpia”, indica Sílvia Grau. Ella fa cinc anys que comprova els seus beneficis, com el seu ús en la rehabilitació i postoperatius dels animals, la relaxació i millora de comportament dels més hiperactius, o com a remei per combatre el sobrepès. Una fisioterapeuta treballa amb els animals a l’aigua. “El 80% dels gossos de races com els Llaurador o els Golden pateixen artrosi i displàsia quan es fan grans, la hidroteràpia els ajuda a envellir amb més qualitat de vida”, explica Grau. També hi poden acudir simplement per plaer. Els socis de GosSwim disposen d’un abonament de quatre sessions per 60 € al mes, que inclou el rentat i l’assecat dels gossos.\nEls cans sovint també han de passar per una perruqueria, visita que a més pot resultar relaxant. “No només cal saber com tallar els cabells, també cal saber com tractar l’animal perquè estigui relaxat dintre de la banyera. Aquí el tracte cap a ells és molt dolç”, assegura Belén Hermoso, propietària de Gos del Pirineu. Una altra botiga especialitzada en una bona atenció a les mascotes és Bones Companyies. Entre els seus productes estrella per als gossos hi ha el calçat per protegir-los de la calçada, roba, joguines refrescants i catifes amb un gel dintre que es pot refrigerar. També venen armilles salvavides per a la platja o llacs. “Clar que el gos sap nedar, però potser també li ve de gust simplement relaxar-se a l’aigua”, indica Sílvia Peris. Recomanen hidratar bé els animals a l’estiu i, sobretot, insten a no deixar mai els gossos sols dintre del cotxe, “cosa que passa massa sovint”.\n“Hi ha una mancança de residències canines al país”\nDiverses empreses ofereixen servei de guarderia per a les mascotes durant unes hores al dia. Què fer amb els animals durant les vacances, però, és un dilema per a molts dels propietaris. “Hi ha una mancança de residències canines al país”, explica la propietària de la botiga Bones Companyies, Sílvia Peris. Coincideix amb ella Anna Marqués, presidenta de l’associació Acana, que opina que la causa és “l’elevat cost de tenir unes instal·lacions adequades per als gossos amb suficient terreny, de fet la que hi ha no les té”. Davant la poca oferta, hi ha qui acut a residències de fora del país i persones que s’ofereixen quedar-se els animals a casa seva a canvi d’una remuneració. “Cal anar amb molt de compte amb les cases particulars, perquè els gossos no sempre estan en les millors condicions”, adverteix Peris.\nEs pot amar als animals però no es pot desviar cap a ells l'afecte degut solament als éssers humans. És indignat invertir en ells sumes de diners i polítiques que haurien de més bé solucionar la misèria dels essers humans. Crida l'atenció que mentre hi ha qui defensen una capa i espasa als orangutans i ossos pandes, pocs es preocupen per alleujar les misèries dels que sofreixen fam.\nCom més tracto amb persones,més estimo al meu gos.Grace a mon chien je suis vif.Els meus ulls son el meu Labrador,ell mai ho faria.l'escridasso i em respon amb una festa. Res més a dir dels gossos.\nMascoterisme va dir..Un auténtic fenomen social, hem deixat de tenir fills per tenir mascotes, i això és una degeneració en què es desenvolupen tot tipus d'empreses que ofereixen "especialitats" diverses, tècnicament és una evolució aberrant, pròpia d'una societat sense sentit.\nAbans d aquest discurs del fills s haurie de informar per que realment la gent no te fills. Ara es problema de les mascotes? Son la lacra que adolenta una societat pulcra I respectuosa?\nPrimer sha de tenir un sou decent I uns mitjans per donar una educació I un futur. Axó de que on menjen 2 també 3 es una utopía. I si de verítat voleu semblar vos a paísos com holanda o qualsevol amb una societat avanzada en gestión social mireu de paso la política amb les mascotes. No es casualitat que siguin ambas iguals. Si la resta respecte als que teniu dills o tots paguen per ells, respecte a la resta que si acas tenen una mascota. Aniriem molt millor amb la ment ampla.\nUn auténtic fenomen social, hem deixat de tenir fills per tenir mascotes, i això és una degeneració en què es desenvolupen tot tipus d'empreses que ofereixen "especialitats" diverses, tècnicament és una evolució aberrant, pròpia d'una societat sense sentit.\nDespres la gent es queixa i diu que una sessio privada de fisioterapia de 30 euros es car. Surrealista tot plegat.\nGatfer va dir..Hi ha cursos per ensenyar a educar ells mateixos als seus amos? I sup que estiguin subvencionats!\nSubvencionará com els parques dwls nens? O les pistes de skate? O les guarderíes? O les activitats dels comús? ...estaría be si part dels impostos dels que tenim mascotes anesin a un espai, un Park, o una educació social millor per millorar les micción del joves els cap de setmana al carrer (I aquests no estàn obligats a un registre de ADN o portar una ampolla d agua per entejar el Carrer)\nBones compartiese i Acana tindrien que informar se millor abans de opinar.\nEm sap greu k penseu k cuidem mes les mascotes k a les persones grans. Ki te cor cuida a tots igual. A mes és un be pels peluts. O potser pagues tu als entrenadors i les excursions?? Això si confia a ki els portes i/o deixes. Hi ha l.empresa pionera "Sherpa excursions" k tant es preocupa x una mosca k x un humà. I això ho fa el cor de la persona. No podem generalitzar. No tot es cobrar, i fer de cangur!! Implica molta responsabilitat. I no tothom sap!!!. És el mateix k amb els bebes i persones grans la paraula es RESPONSABITAT. I si, ven orgullosa de poder portar els meus peluts (2) d.excursio i tenir.los ben cuidats. X això els tinc. Ki no ets responsable k no tingui mascotes, ni peixos.\nJuas, juas, juassssss ,,,,, això és l'últim , tractem millor als chuchos que a les persones majors, que en molts casos estan soles a casa esperant la mort. És la estupidesa portada a la màxima expressió, no m'estranya que quests pobres animals necessiten terápia ,,,,,, estan sols a casa 8 hores diàries i surten 3 vagadas al carrer per fer un pis.Els donem als chuchos suport psicològic, teràpies, ioga,coaching,els posem la televisió amb programes per a gossos, joguines, diverses chucheries i banys termals per superar traumes ... En aquest pas farem estatues de gossos i serem nostres déus.\nHi ha cursos per ensenyar a educar ells mateixos als seus amos? I sup que estiguin subvencionats!


TintaBCN · Reparació d'ordinadors | Tinta i tòner – Reparació d'ordinadors | Tinta i tòner\nNo funciona bé el teu ordinador? Reparem qualsevol classe d'avaria. Et fem un pressupost gratuït i el reparem tan aviat com sigui possible. T'oferim la millor solució en cada cas. Som un servei tècnic professional i de proximitat.\nReparem qualsevol avaria\nFem reparació de placa base, formateig, canvi de maquinari, recuperació de dades, augment de velocitat...\nReparacions a l'instant\nLa majoria de les reparacions les podem fer al mateix dia o d'un dia per l'altre\nEt farem un pressupost gratuït i sense compormís de la reparació del teu equip\nLes reparacions que fem són de qualitat, per això oferim 6 mesos de garantia tant de software com de hardware.\nOrdinadors de cortesia\nSi no pots estar sense ordinador per motius laborals, acadèmics o personals, te'n deixem un de cortesia mentre reparem el teu.\nTinta i tòner original i compatible\nDisposem de més 1000 referències per a qualsevol marca i model d'impressora. Tenim els originals (HP, Canon, Epson, Brother, OKI...) i els compatibles, amb els que et pots arribar a estalviar fins a un 70% del preu respecte de l'original.\nEt portem la tinta a casa\nFem servei d'entrega a domicili de tinta i tòner a la ciutat de Barcelona amb lliurement al cap de 2 hores. Truca'ns i te la fem arribar 930 042 393\nEstalvia fins a un 70 %\nLa tinta i el tòner compatible que venem són de qualitat i serveixen per a la majoria de les impressores. Pots arribar a estalviar fins a un 70 % del preu respecte dels originals.\nLa tinta i tòner compatibles compleixen uns estrictes controls de qualitat i per això podem oferir 1 any de garantia.\nSom sensibles amb la cura del medi ambient i per això som un punt de reciclatge de tinta i tòner on pots portar els cartutxos vells.\nPots contactar amb nosaltres per Whatsapp al 659 746 137\nMuntem el teu ordinador a mida\nSom especialistes en muntar ordinadors segons les necessitats dels clients, ja sigui per un ús bàsic, laboral, per treballar amb l'autocad o eines 3D, o per a gamers. Seleccionem els millors components tenint en compte la futura ampliació i reparabilitat de l'equip.\nReparem impressores amb una tarifa plana de 15 € per a qualsevol tipus i model, sempre i quan no s'hagi de canviar cap peça\nTenim un extens catàleg d'impressores de tinta i tòner de qualsevol marca i model que s'adapten a les necessitats dels nostres clients: multifunció, làser, monocolor, fotocopiadores, etc.\nPunt de servei DHL\nPots fer enviaments de documents i paquets a tot el món des de la nostra botiga amb la professionalitat d'un líder mundial.


Barnahus és un model d'atenció als abusos contra la infància promogut per Save the Children Generalitat de Catalunya\nDes de que va obrir, el juliol de 2020 a Tarragona la unitat integrada d'atenció a infants i adolescents víctimes d'abusos sexuals ja ha atès més de 200 menors de 18 anys. Barnahus (casa dels nens, en islandès) és un model d'atenció als abusos contra la infància promogut per Save the Children i que és habitual als països nòrdics. El servei, pioner a l'Estat, aplega en un sol espai diferents recursos i un equip professional pluridisciplinar per evitar que les víctimes d’abusos sexuals hagin de recórrer les diverses instàncies que intervenen en aquests casos. Tal i com explica la consellera de Drets Socials, Violant Cervera: “Es tracta d’un recurs que posa l’infant víctima d’abusos sexuals al centre, perquè permet treballar en un espai amable, tots els serveis d’atenció que necessita. Son els diversos actors (Mossos, Justícia, Salut, etc.) els qui es desplacen a aquest espai, en comptes de fer anar al nen o nena a diversos recursos”, ha subratllat Cervera. D’aquesta manera, la víctima només ha d’explicar els abusos que ha patit una vegada, a un únic professional que s’encarrega exclusivament del seu desenvolupament i recuperació, evitant així la revictimització a través de la coordinació de totes les parts implicades en el procés i d'oferir al nen o nena un entorn agradable, que evitarà que es reobrin les ferides i facilitarà la seva recuperació.\nDes que va obrir el primer servei a Tarragona, s’ha triplicat la detecció de menors víctimes d’abusos sexuals Generalitat de Catalunya\nDes que va obrir la primera unitat integrada d'atenció a infants i adolescents víctimes d'abusos sexuals a Tarragona, s’ha triplicat la detecció de menors víctimes d’abusos sexuals a Tarragona respecte la mitjana catalana, no és que a Tarragona hi hagi més agressions sexuals a menors, és que ara gràcies a Barnahus es detecten més. Aquest augment de la detecció és gràcies a la feina de prevenció i detecció de les situacions d'abús així com de la mirada multidisciplinari i interdepartamental amb que treballa l’equip de la unitat integrada d'atenció a infants i adolescents víctimes d'abusos sexuals del Departament de Drets Socials.


Insight Lab, molt recomanable\nEl passat gener, l'IDI va posar en marxa un nou servei, un espai d’informació i interacció dirigit als col·lectius del sector de la moda de les Illes Balears, Insight Lab.\nEn aquest espai, s'ofereix als professionals i a les empreses vinculades a la indústria de la moda la possibilitat d'accedir a informació privilegiada mitjançant el portal líder mundial en tendències de consum a llarg termini, WGSN, especialitzat en prescripcions sobre les futures tendències. També es poden informar sobre preferències dels consumidors, un factor clau d'èxit a l'hora de vendre.\nA través d'aquesta eina, les empreses gaudeixen d'informació sobre tendències noves i innovadores, pronòstics de tendències i colors amb més de 2 anys d'anticipació, més de 150 reportatges amb anàlisi de passarel·les per temporada, i centenars de reportatges sobre els estils als carrers de tot el món. Accedeixen a més de 22 milions d'imatges, centenars d'estampats, gràfics..., que els ajuden a trobar la inspiració necessària per a la creació de les seves col·leccions.\nL'accés a aquesta informació és accessible des de les oficines de l'IDI a Palma, Pime Ciutadella i Maó, i el Consell Insular d'Eivisssa.\nAlgunes de les empreses que ja han utilitzat aquest servei destaquen alguns dels següents aspectes d’Insight Lab en funció de la seva experiència.\nL’empresa centenària tèxtil artesana, especialitzada en roba de llengües mallorquina, destaca com a punt positiu d'Insight Lab la gran varietat d'informació que ofereix, i que ajuda a poder estar al dia i "continuar a l’avantguarda del disseny". A més, ressalten la gran oportunitat que és el fet de poder accedir-hi quan es té necessitat, fet que els ajuda a obtenir un gran avantatge respecte els competidors.\nTeixits Vicens recomana Insight Lab a altres empreses del sector, ja que "és una oportunitat que els fa ser més competitius a l'hora de fer els disseny de producte".\nL'associació d’empreses bijuteres, d’accessoris de moda i components, ubicada a Menorca, afirma que Insight Lab és una oportunitat molt útil per a empreses en expansió com les seves associades i que s'ha d'aprofitar perquè "és una eina molt interessant sobre tendències de moda, informació sobre l'evolució dels mercats, tendències de consum, previsions sobre l'evolució de les xarxes socials...i que ajuda a tenir un avantatge competitiu respecte als competidors".\nUn dels principals atractius d’Insight Lab, segons SEBIME, és el gran volum de continguts que ofereix, i que fa que sigui útil, interessant i enriquidor per a qualsevol empresa del sector de moda, bijuteria i complements de moda.\nReconeixen que aquesta abundància d'informació de qualitat "requereix molt temps per explorar-la a fons, i això pot ser un problema perquè la gran part de les empreses de la nostra associació són petites i disposen de poc temps". Tot i això, consideren que és un temps molt ben invertit.\nEmpresa especialitzada en producció d’avarques i molt reconeguda en aquest sector, recomana el portal a altres empreses “sobretot a aquelles en expansió, ja que és una bona oportunitat d’estar al dia de les propostes de tendències i tenir una font d’inspiració de gran qualitat”.\nMibo, destaca que el més interessant del portal és “l’oportunitat que t’ofereix visualitzar les tendències a nivell internacional, així com els colors, les textures, a més de poder veure botigues d’arreu del món”.\nA més, reconeix que Insight Lab és una gran oportunitat per millorar la competitivitat d’una empresa respecte a la resta d’entitats del mateix sector i, en cas de ser una empresa en expansió, és una eina molt útil per tenir avantatge competitiu.


Ajuntament d'Alella - Nou servei d'atenció per a dones i per al col·lectiu LGBTI\nNou servei d'atenció per a dones i per al col·lectiu LGBTI\nLa Regidoria d'Equitat obre aquest mes de juny nou servei d'informació i consultes per a dones i per al col·lectiu LGTBI, amb l'objectiu de donar suport a la igualtat efectiva i real. El servei s'ha incorporat als apartats disponibles al canal comunicatiu WhatsAPPAlella, des del número 644267149.\nDes de l'apartat 4 del menú principal es pot accedir directament a la informació de contacte per comunicar emergències; als espais d'atenció a les dones en situació de violència masclista i als espais d'atenció al col·lectiu LGTBI, a més d'altres serveis d'interès de l'Ajuntament i de l'associacionisme femení a Alella.\nA més, i com a aportació més important, s'inclou la possibilitat de fer consultes directes que seran ateses per la Regidoria d'Equitat de l'Ajuntament.\nMés de 2.000 interaccions en sis mesos\nEn els seus primers sis mesos de funcionament, des de l'1 de desembre a l'1 de juny, s'han donat d'alta en aquest canal un total de 637 persones. S'han realitzat més de 2.100 interaccions i més de 700 converses. Pel que fa a la notificació d'incidències, s'han registrat en aquest període un total de 145, la majoria relacionades amb temes de via pública, neteja viària i mobiliari urbà. A més, s'han respost 132 consultes de diferents temàtiques, la bústia de l'Alcalde ha atès una quarantena de peticions i la Policia Local ha rebut una vintena de comunicacions. També s'han contestat 18 consultes relacionades amb la Covid-19.\nEl nou canal municipal permet la comunicació bidireccional i està a l'abast de tots els veïns i veïnes d'Alella que disposin de mòbil i accés a Internet. Només cal accedir al número 644267149 a través de l'aplicació de WhatsApp i posar la paraula “Hola”.\nA partir d'aquest moment un assistent virtual facilita les instruccions per fer ús del servei: l'elecció de l'idioma (hi ha l'opció de fer-ho en català i castellà) i el missatge sobre la normativa de protecció de dades per a seguir utilitzant el canal.\nUn cop realitzada l'alta al WhatsAppAlella, ja es pot accedir al menú principal en què s'ofereix la possibilitat de consultar la informació municipal d'interès general (transports, farmàcies de guàrdia, tràmits, tributs, notícies, agenda i informació turística); contactar amb l'alcade; notificar una incidència (de mobiliari urbà, via pública, neteja viària, contenidors i abocaments, medi ambient o altres); informació sobre dones i LGTBI; fer una consulta sobre la Covid-19; accedir a tràmits i gestions; anar a configuració del canal o bé finalitzar la comunicació.\nA més d'un servei directe de relació amb la ciutadania, el WhastAppAlella també permet a l'Ajuntament fer difusió de manera ràpida i eficient de missatges d'alerta i informació d'interès general per a la ciutadania.


L'Assemblea de Batles rebutja la moció contra el TIL\nEls batles del PP tanquen files i només la batlessa d'Alcúdia es desmarca\n3 min. Palma 08/11/2013 11:42\n651x366 Alguns batles, a la sortida de l'Assemblea Alguns batles, a la sortida de l'Assemblea\nL'Assemblea de Batles ha rebutjat avui matí la moció contra el decret del Tractament Integrat de Llengües; just hi han votat a favor 23 representants municipals dels 51 que han participat en la reunió. Els 31 vots en contra són els dels batles del PP que han participat en l'Assemblea, més els dos representants del Consell de Mallorca - la presidenta, Maria Salom, i el conseller insular de Cooperació Local, Bernadí Coll- i el representant de l'entitat local menor de Palmanyola.\nEntre els qui han donat el seu vot a favor de la moció en suport als docents, a banda dels dels ajuntaments que no són en mans del PP, només la batlessa d'Alcúdia, la popular Coloma Terrassa, s'ha desmarcat de la línia oficial del parit i ha votat d'acord amb el que havia aprovat fins a dues vegades el seu ple. D'altra banda, el batle de Muro, Martí Fornés, de Convergència Democràtica Murera, que governa juntament amb el PP i la Lliga Regionalista.\nEntre els populars, hi havia també absències significatives com les del batle de Pollença, Tomeu Cifre, i el d'Alaró, Joan Simonet. De fet, tots dos municipis governats amb majoria absoluta pel PP s'havien manifestat contraris al decret de Tractament Integrat de Llengües i tots dos batles havien demanat públicament diàleg al govern de Bauzá.\nAmb aquesta votació el PP ha aconseguit que la gran majoria dels seus batles hagi tancat files en favor seu i no deixar en evidència les diferències que hi ha dins del partit en relació al TIL. A les 8.30h del matí els batles populars han mantingut una reunió a la seu del Consell per preparar la votació.\nA la sortida de l'assemblea, alguns batles que no són del PP han criticat la postura dels representants del PP, "contrària a qualsevol intent d'arribar a un acord que pogués ser consensuat". Segons han explicat, els 21 batles convocants han demanat un recés davant la petició dels populars de retirar el punt de la moció relatiu al TIL per debatre una posició que pogués facilitar un acord. Amb tot, la demanda no s'ha acceptat i s'ha procedit a la votació.\nPer la seva banda, Maria Salom, ha justificat el sentit del vot dels batles conservadors assegurant que "avui es votaven coses diferents" a les mocions que s'han aprovat a quasi tots els municipis de Mallorca, i en què un 77% dels ajuntaments del PP han s'han manifestat contraris a la imposició del TIL.


Últimament, coses de la vida, escric molt de tant en tant, però crec que aquest article publicat al diari de Girona es mereix un bon aplaudiment.\nEs la cançó de l'any, número 1 a mig món. El seu vídeo ja és el més visitat de la història de YouTube. Als llocs on actua el seu cantant hi van milers de joves. També l'han convidat al festival que promou i paga la primera institució econòmica del país, i en el concert, amb nens a les grades, van cantar i ballar juntes filles i mares, i també algunes àvies que volen ser eternament joves. ¡Ai, classe alta barcelonina, com vas al capdavant de la decadència moral del país! És clar que avui l'únic pecat és no seguir la moda, no emmirallar-se en una adolescència manipulada pel consumisme erotitzat.\nEl ritme de la cançó enganxa i s'encomana, d'aquí li ve l'èxit. La lletra és d'allò més vulgar, com el vídeo. Qui no l'hagi vist encara es pot pensar que es tracta d'una cançó romàntica. Res d'això, és un cant a l'acte sexual com a mer instint i pura animalitat. Moltes mares i pares potser no s'aturen a pensar que la noia de la cançó pot ser la seva filla, que pot ser entabanada per un guapot com el de la cançó, o per algun altre amb uns dots de seducció més refinats. Potser tampoc han reflexionat a fons sobre com han educat els seus fills en allò més important de les seves vides, o si han deixat fer a internet, i als amics i amigues més avançats. No pocs han d'haver pensat que les modes i hàbits del jovent són imparables, i que avui l'únic que es pot fer es regalar-los preservatius, o dir-los que, si se n'han oblidat, que vagin a la farmàcia a comprar la pastilla del dia després, els efectes nocius de la qual segurament també desconeixen.\nI les feministes, què hi diuen? Cançons com aquesta, vídeos com aquest, no són la derrota de les noves generacions de dones en mans del masclisme? A veure si al final, després d'haver marginat del tot la moral catòlica sobre la sexualitat, no seran la castedat, la discreció en els hàbits i el vestir, el fer-se respectar i el saber esperar, allò que protegeix la dignitat de la dona i li permet evitar que el seu cos –per tant, ella mateixa– esdevingui un objecte fàcil de consum i de plaer. Certament, també hi ha noies que porten la iniciativa en l'aparellament exprés, però aquest és més propi del masclisme que de la feminitat. Per favor, no caigueu en el parany de pensar que la dona s'allibera imitant l'animalitat masclista.\nLa popularitat de cançons com aquesta mostren la dificultat que avui tenim per educar els nostres descendents en l'amor, la qüestió més important de la seva vida. Les generacions dels pares, educats entre una moral sexual imposada, mal explicada i no entesa en el seu sentit més profund, i els cants de sirena del 68, majoritàriament han considerat un progrés «alliberar-se» d'aquella moral. I ara les generacions dels fills i nets viuen desorientats en un món sense límits, sense normes, on la sexualitat ha perdut el seu sentit existencial i està cada vegada més banalitzada. En aquest món fan l'agost els més llançats, els que van al gra sense escrúpols amb el negoci i amb el sexe, especialment els espavilats que han descobert com rendeix la combinació dels dos elements, com aquest il·lustre porto-riqueny. Ai, esquerra incauta i miop, que no veus que el foment de l'hedonisme i la laxitud moral són la gran eina de domini de l'actual sistema capitalista sobre «el poble»!\nÀvies, on sou? Per què ja no ensenyeu als vostres nets i netes la importància que a la vida té la paciència en l'amor, el goig d'esperar i de saber imaginar-se un futur amb una persona amb qui compartir un amor de veritat? Per què ja no les aconselleu en com han de sortir de casa per no atreure els abegots, per discernir les intencions d'aquell noi que s'acosta amb tan bones paraules? On és la vostra determinació per la que sabíeu afirmar-vos amb un «no»?\nÀvies, mares, que tot això no és tan difícil. Vosaltres sou les que millor ho podeu fer. De fet, sou les úniques que ho podeu fer, perquè teniu l'experiència dels anys, les estimeu i voleu el millor per a les seves vides. Si us penseu que esteu passades de moda i que els joves d'avui parlen un llenguatge diferent del vostre, en aquesta web trobareu material que us ajudarà: www.soyamante.org. Hi trobareu uns vídeos molt ben fets. Com aquest, que es va preparar pel Sant Valentí de 2015, en el que es van alternant nois i noies en pantalla que diuen això als seus enamorats (tradueixo al català):\n«Vull fer l'amor amb tu, però abans vull que tinguem la nostra cançó, parlar junts milers de quilòmetres, anar al cinema amb tu, ballar junts moltes cançons.\nVull fer l'amor amb tu, però abans et vull conèixer millor, saber el que t'apassiona, les teves preocupacions, allò que somies.\nVull fer l'amor amb tu, però abans necessito que em prometis que seré l'única, que mai et cansaràs de mi, i que sempre estaràs al meu costat. Vull que em demostris mil vegades que m'estimes, sentir-me segura en els teus braços, veure els nostres futurs fills en els teus ulls. Necessito saber que em cuidaràs quan estaré malalta, i que lluitaràs cada dia per fer-me feliç. Vull la meva vida amb la teva, la teva vida amb la meva.\nVull fer l'amor amb tu, només amb tu, sempre amb tu. Amants són els que estimen. Esperar és estimar, esperar és apassionant, esperar val la pena. Amants són els que esperen.»\nO la del Sant Valentí de 2016, que acaba així: «Vull que em portis lluny, on l'amor ens fa eterns. Quan el sexe espera, l'amor arriba.»\nEn l'amor, l'ordre dels factors sí altera el producte, i molt. Ja ho deia Nietzsche, gens amic de la moral cristiana: Sovint la sensualitat precipita el creixement de l'amor, de forma que l'arrel queda feble i és fàcil d'arrancar. ( Mes enllà del bé i del mal, 120). Nietzsche era conscient de les conseqüències del seu nihilisme, de la substitució de la moral pels impulsos primaris. Som conscients avui del nostre nihilisme i de les seves conseqüències?\nCarles Ros Arpa · associació e-cristians 11.08.2017 | 08:59\nEtiquetes de comentaris: DIGNITAT HUMANA EDUCACIÓ FAMÍLIA PERSONAL REFLEXIONS VIDA


CONTROL I GESTIÓ DE COSTOS A LA FLECA – formacio.gremipa.com\nCONTROL I GESTIÓ DE COSTOS A LA FLECA\n--CURSOS 2019, GESTIÓ, NOVEMBRE 2019\nPropietaris i directius de pimes o responsables de producció del sector flequer-pastisser que desitgin millorar els seus coneixements sobre el control i la gestió dels costos per a garantir el creixement i la continuïtat de l’empresa familiar.\nFormador: ANTONI MATAS I TARRUELLA. Llicenciat en Ciències Empresarials i MBA per ESADE. Expert en el camp de l’auditoria, les finances i la gestió administrativa i comptable. Combina la Direcció empresarial amb l’activitat docent en el Departament de Finances d’ESADE i seminaris sobre Finances i Comptabilitat en diverses empreses.\nEl programa es desenvolupa alternant l’exposició amb la resolució de casos pràctics, simulacions i dinàmica de grup per tal d’assegurar l’assoliment dels coneixements.\nEs treballarà amb l’Excel com a eina de càlcul amb les seves funcions bàsiques.\nEls participants tindran a la finalització un instrument de càlcul de costos de productes, basat en un full de càlcul Excel i validat amb diversos casos pràctics dels participants.\nMillorar la producció amb el control dels costos dels productes elaborats, desenvolupar una visió estratègica, conèixer les principals claus que permetin desenvolupar el propi potencial per impulsar i rendibilitzar el teu negoci.\nASPECTES FINANCERS BÀSICS PER A UNA BONA GESTIÓ. Principis comptables bàsics. Comprensió dels documents comptables i financers. El sistema de costos. Pressupostos generals. El circuit comptable i el circuit financer. Anàlisi dels estats financers. Productes financers.\nEL FULL DE CÀLCUL COM A EINA DE CONTROL I GESTIÓ DE COSTOS\nLa comptabilitat de costos\nLa comptabilitat de gestió per la presa de decisions a curt termini\nDiferències essencials entre la comptabilitat financera i la comptabilitat de costos/gestió\nExcel com a eina de control:\nÚs del full de càlcul per a la finalitat de gestió\nÚs de fórmules i funcions\nÚs de les gràfiques\nCostos directes /Costos indirectes\nCostos i punts crítics\nEina per controlar els costos\nMillora de la producció\nDates/ horari/ lloc d’impartició:\nDilluns i dimecres del 18 al 25 de novembre de 15 a 20h\nFotocòpia del DNI i de l/última nòmina o rebut d’autònoms.


La celebració del 10è aniversari de la competició ha comptat amb més de 1.000 participants, entre corredors i corredores i persones voluntàries\nEnguany, la Cursa de la Campana estava d’aniversari, ja que celebrava la seva desena edició. Per fer-ho, s’han organitzat diverses activitats fins arribar al punt àlgid, el cap de setmana del 9 a l'11 de juny.\nCom ja és tradició, no hi ha Campana sense concert. En aquest ocasió, va ser el torn de la banda de l’Escola Municipal de Música de Vacarisses i la Hot Carajillo’s Happy Band, que ens va delectar amb melodies swing. Ambdues formacions van compartir escenari en dues peces conjuntes.\nDissabte, els protagonistes van ser els 117 infants inscrits a les curses de la 3a Campaneta, el preludi infantil de la Cursa de la Campana. Els més menuts van rebre la samarreta corresponent i van córrer de valent, malgrat la calor. Sembla que el futur de les curses a casa nostra està garantit, després dels èxits de participació al Cross escolar i la Campaneta.\nDiumenge, va arribar el gran dia, amb la 10a edició de la Cursa de la Campana. Per fer-la especial, es va organitzar també una marató única, que ens va dur a Castellsapera, les Fonts de Rellinars, els Hostalets d'en Davi, la "Trona", Rellinars, el Molí de Can Còdol..., a banda dels recorreguts ja consolidats de la Campana i la Mitja Campana. A més, aquesta edició serà recordada pel rècord de participació, amb 842 corredores i corredors, i 205 persones voluntàries, que han fet possible la celebració de la cursa. En total, més de 1.000 participants en aquesta jornada esportivo-festiva, que permet promocionar Vacarisses arreu de Catalunya.\nMarató (43 km)\n1. Raul Collbatallé Garcia (Trail Roc Blanc) 3h 27min 58segs\n2. Pau Aguirre Plans (A.E. Ullastrell) 4h 11min 20segs\n3. Sergio Bermudez Redondo (Fanbike Esparraguera) 4h 14mins 51 segs\n1. Esther Cruz Sánchez 5h 04min 55segs\n2. Teresa Ballús Sucarrats (VacarissesCorre) 7h 03min 16segs\n3. Aina Guitart Solsona 7h 03min 16 segs\nMitja Marató (21'5 km)\n1. Daniel Baena Mirabete 1h 43min 10segs\n2. Javi Paniello Rodriguez (Monistrol Running) 1h 43min 36segs\n3. Oscar Pérez Millán 1h 45min 39segs\n1. Sira Angulo Jové 2h 07min 54segs\n2. Mariona Soler i Cairó (Corredors.cat) 2h 14min 45segs\n3. Laura Fabra Pardo (Team Sport Spirit) 2h 18min 27segs\nCursa de la Campana (14'7 km)\n1. Marc Otero (JAS) 1h 04min 33segs\n2. Arnau López Mazorriaga (C.A. Manresa) 1h 05min 55segs\n3. José Luis Cabrera Muñoz (Corredors.cat) 1h 06min 13segs\n1. Noa Arias Manga 1h 19min 19segs\n2. Airina Guillen Roca (Trail Roc Blanc) 1h 20min 34segs\n3. Sandra Martínez Martínez (JAB) 1h 23min 23segs


La Regió Sanitària Catalunya Central aplega més de 200 professionals en la primera Jornada de Codis d’activació (ictus, infart, pacient politraumàtic, sèpsia, suïcidi i agitació) | ICS Catalunya Central\nÚs dels inhaladors →\nMés de 200 professionals de l’àmbit sanitari, entre els quals de l’ICS Catalunya Central, han assistit a la Jornada de Codis “Estat de situació i línies de futur” que es va celebrar aquest dimecres a la Sala d’Actes de la Fundació Universitària del Bages de Manresa. La inauguració ha anat a càrrec de Núria Puig, gerent de la Regió Sanitària Catalunya Central, del Servei Català de la Salut (CatSalut), institució organitzadora de l’acte. Els codis d’activació o emergència són algoritmes d’actuació clínica assistencial que permeten una presa de decisió ràpida per activar els recursos que necessita cada pacient. L’objectiu principal dels codis és la reducció del temps d’intervenció, amb la millor assistència possible en l’atenció extrahospitalària, i el trasllat i la recepció adequats i àgils del pacient al servei d’urgències de l’hospital receptor.\nLa jornada s’ha estructurat en tres taules rodones, amb la intervenció d’experts en els diferents codis; la primera taula, moderada per Josep Maria Soto, cap d’Àmbit de Serveis Especialitzats del SEM, Sònia Abilleira, directora del Pla director de les malalties vasculars cerebrals (ICTUS), ha remarcat que l’ictus és una prioritat de salut. Fina Mauri, directora de les malalties cardiovasculars del Pla Director de l’aparell circulatori, ha destacat la importància de detecció i el temps d’actuació alhora de diagnosticar un codi IAM (infart de Miocardi) i José G. Zorrilla, cap del servei d’urgències d’Althaia Xarxa Assistencial Universitària de Manresa, ha posat èmfasi en la coordinació vital entre l’hospital i el servei d’emergències mèdiques.\nJoan Cartanyà, metge d’atenció primària de l’EAP Vic Nord, per la seva banda, va presentar un treball amb l’objectiu de reduir el temps d’assistència a l’atenció del codi IAM en els equips d’atenció primària\nEn la segona taula, moderada per Jesús Cabañas, cap territorial del SEM de la Catalunya Central, han participat professionals que han tractat la resta de codis; Juan Carlos Yébenes, cap del Servei de Medicina Intensiva de l’Hospital de Mataró (sèpsia), Jordi Blanch, director del Pla Director de Salut Mental i Addiccions (suïcidi), i Jordi Armengol de la Regió Sanitària Barcelona i Elisabet Graell, sotsinspectora, sotscap ABP Osona (agitació).\nI per últim, a la tercera taula, moderada per Yolanda Ferreres, directora d’infermeria del SEM, s’ha tractat el tema de forma transversal, amb diferents professionals de centres d’atenció primària i d’hospitals.\nAl llarg de les intervencions, s’han avaluat les millores que han esdevingut els codis d’activació des de la seva creació fins a l’actualitat i s’han fixat nous reptes per als propers anys. Ha estat una jornada molt enriquidora pel seu caràcter transversal; hi han assistit professionals d’atenció primària, de salut mental, de sociosanitaris, d’hospitals, de serveis d’emergències i cossos de seguretat que han pogut compartir i intercanviar visions davant dels casos.\nAquesta entrada s'ha publicat dins de Notícies i etiquetada amb Catalunya Central, formació, salut. Afegiu a les adreces d'interès l'enllaç permanent.


El Mercat crea un sistema intel·ligent per recollir les comandes sense contacte – L'independent\nEl Mercat crea un sistema intel·ligent per recollir les comandes sense contacte\n3 de març de 2021 Redacció\t0 Comments\nEl Mercat 11 de Setembre ha desenvolupat un nou sistema per recollir les compres amb el mínim contacte, i de forma segura i sostenible. Ho ha fet amb la instal·lació d’uns armariets intel·ligents que permeten que els clients puguin apropar-se a agafar la seva comanda durant 24 hores sense cues ni contacte directe amb els treballadors i la resta de clients. El sistema, creat per la start-up vallesana Columat, permet mantenir un control de temperatura dels aliments que impedeix que es facin malbé durant un dia sencer.\nAquest nou sistema afavoreix la compra online i facilita que els usuaris puguin recollir la seva comanda en qualsevol moment al llarg de qualsevol dia de la setmana. Per a emprar-lo, només s’ha de reservar allò que es vulgui adquirir a través de la web del mercat o enviant un missatge de WhatsApp al telèfon de comandes, el 671 12 44 17. Un cop preparada la reserva, escollint un dia i hora aproximats, els usuaris només hauran d’apropar-se als armariets i agafar els seus productes. Després de triar una finestra de temps els clients rebran un codi únic per obrir l’armariet sense contacte amb cap dels treballadors.\nEl servei de manteniment de temperatura que ofereix el nou sistema permet escollir aliments refrigerats i congelats, però també productes a temperatura ambient, baixa temperatura o fins i tot calents, cos que ajuda a que la comanda es reculli en condicions òptimes. Es tracta, segons diuen des de la gerència del mercat, d’una estratègia logística mitjançant la tecnologia que ha arribat per quedar-se i que afavoreix la compra per internet més enllà de la presencial. Un pas més en l’aposta del Mercat 11 de Setembre per la digitalització i la innovació per facilitar la compra als clients, una solució clau en un temps de distàncies com el de la pandèmia.\nEl servei de taquilles per recollir la comanda està situat a una ubicació de fàcil accés | Redacció\nFOTO PORTADA: Sistema de recollida a l’entrada del Mercat 11 de Setembre de Barberà | Redacció\n← Adiós a Eusebio Serrano, Director de la Oficina de Justificación de la Difusión (1996-2013)\nTorna la fira sobre la Formació Professional amb l’E-fira Connecta’t a l’FP 2021 →\nLa duració de l’ERO a Magneti Marelli a Barberà seria de 70 dies\n27 de febrer de 2020 27 de febrer de 2020 Redacció\t1\n4 de febrer de 2014 Redacció\t0


La CCMA cedirà imatges a la UOC amb finalitat educativa\nLa Corporació Catalana de Mitjans Audiovisuals (CCMA) i la Universitat Oberta de Catalunya (UOC) han signat un acord de col·laboració perquè els cursos en línia de la Universitat puguin disposar d'imatges del fons arxivístic de la Corporació amb finalitat educativa.\nLa CCMA disposa d'un important arxiu que posa a l'abast de ciutadans, institucions i empreses. Des del 1983, a l'arxiu es conserven, en format digital, les emissions i produccions de la CCMA. Aquest arxiu constitueix un important patrimoni audiovisual, però també és un ampli banc d'imatges de qualitat, generades i indexades per un equip de professionals qualificats.\nAmb aquest acord entre la CCMA i la UOC, la Corporació cedirà a la Universitat Oberta de Catalunya imatges del seu fons arxivístic per tal que s'incloguin en els continguts educatius de la Universitat que formen l'oferta formativa del Campus Virtual i la Biblioteca. Gràcies al conveni, la UOC tindrà el suport de la CCMA en la tasca de difondre la cultura catalana, la llengua i els continguts propis de la universitat.\nEn paraules del vicerector de Docència i Aprenentatge, Carles Sigalés, «aquest acord permetrà als estudiants de la UOC accedir a recursos d'aprenentatge de més qualitat i actualitat, perquè el professorat podrà utilitzar en el seu material docent la rica producció audiovisual dels mitjans catalans».\nAl seu torn, la vicepresidenta de la CCMA, Núria Llorach, considera l'acord una «ampliació del servei públic dels continguts periodístics, que s'obren a nous usos acadèmics des d'una plataforma educativa innovadora com la UOC».\nAquest conveni s'emmarca en la missió de la CCMA de promoure i difondre la cultura, mitjançant la col·laboració amb les institucions que treballen pel foment de la cultura, l'educació, la creació i la innovació.\nLa UOC és una universitat innovadora, arrelada a Catalunya i oberta al món, que forma les persones al llarg de la vida contribuint al seu progrés i al de la societat, alhora que duu a terme recerca sobre la societat del coneixement. El seu model educatiu es basa en la personalització i l'acompanyament de l'estudiant mitjançant l'aprenentatge en línia (e-learning).\nLa CCMA té la missió d'oferir a tots els ciutadans de Catalunya, en compliment del mandat del Parlament, un servei públic audiovisual de qualitat, compromès amb els principis ètics i democràtics i amb la promoció de la cultura i de la llengua catalanes. Així, doncs, ajudar a la consolidació i expansió de la llengua, la cultura, la identitat i la projecció internacional de Catalunya, reflectint la diversitat de la societat actual, és un dels objectius principals de la CCMA.


Jordi, l'afortunat a qui li ha tocat el Gordo dos anys seguits. | Jordi Olària\nTreballador de l'empresa Indústries Teixidó de Riudecols, s'ha vist agraciat per segon any consecutiu\nper Gerard Recasens dimarts, 22 de desembre 2020 - 14:08h | Actualitzat a 2020-12-22 14:35h\nEl 22 de desembre ens deixa, com cada any, històries increïbles. Enguany, a més, ho fa a casa nostra, a la comarca del Baix Camp. Aquest 2020 ha plogut sobre mullat i, per segon any consecutiu, el 'Gordo' de la Loteria de Nadal s'ha repartit de nou a Reus i, en concret, s'han venut 60 sèries del 72897 a la mítica —i, ara, encara més— administració de La Pastoreta. 365 dies després que el Centre Aragonès El Cachirulo de Reus repartís milions i milions d'euros del 'Gordo' de 2019, la sort ha tornat aquest 2020 des de la capital ganxeta.\nJordi, l'afortunat a qui li ha tocat el 'Gordo' dos anys seguits\nI és clar, també hi ha casos concrets de fortuna doble: persones a qui els va tocar el 'Gordo' l'any passat amb El Cachirulo i que, aquest 2020, han repetit fortuna. Un dels casos, entre molts altres, és el del Jordi, un dels treballadors d'Indústries Teixidó, de Riudecols, que havia comprat un dècim del 72897. Aquest migdia no s'ho creia. «Això és ciència-ficció, és l'hòstia», expressava, mig emocionat mig en xoc, atenent els mitjans de comunicació desplaçats fins a l'empresa de Riudecols, que ha repartit 180 milions d'euros del 'Gordo' d'eguany entre bona part de la seva plantilla.\nEl Jordi no es creia que li hagués tocat el 'Gordo' per segon any consecutiu: certament, si ja costa de creure quan la fortuna arriba un cop, quan ho fa per segona vegada en un any deu ser absolutament increïble. «Enguany portava un dècim, i l'any passat tres participacions que ens va vendre una amiga del Cachirulo», explicava. «Si l'any passat em vaig comprar un apartament, enguany no ho sé, potser un xalet amb piscina», bromejava, just abans d'explicar que pensa repartir-se el premi amb les seves filles.\nEmocionat davant dels mitjans, ha explicat que fa 48 anys que és treballador de la fàbrica i que és tradició, com a moltes empreses de tot l'Estat, que els treballadors comparteixin loteria. La sort els ha estat de cara aquest 2020 i el Jordi, malgrat la doble fortuna, s'ha mostrat totalment compromès amb la feina. «No em penso jubilar», ha dit d'entrada, malgrat que després, entre rialles, ha reconegut que ho farà quan arribi a l'edat de 64 anys. El que és segur és que si amb el 'Gordo' de l'any passat es va endur una alegria, amb el d'aquest 2020 la tranquil·litat econòmica per a ell ja serà absoluta.\n«Estic content per la gent»\nEl Jordi, entre llàgrimes i amb la veu entretallada, s'ha mostrat «molt content» per la gent, «gairebé més per ells que per mi». Persones normals i corrents, «gent amb hipoteques» en paraules del Jordi, que des d'aquest 22 de desembre de 2020 ja no hauran de patir econòmicament i podran gaudir del premi del 'Gordo' de Nadal. Una jornada inoblidable al Baix Camp i, un nom, el del Jordi, que il·lustra perfectament la fortuna portada a l'extrem: li han tocat dos 'Gordos' en dos anys consecutius. Una sort desmesurada enmig d'un any realment complicat.